- Totaal (30 September 2021) 159,174
- Bevolkingsdigtheid 1 303,96/vk km
- Metropolitaanse gebied (31 Desember 2017) 122.07 vierkante kilometer
Amptelike Webwerf www.darmstadt.de
Darmstadt het 'n buitengewoon hoë konsentrasie van wetenskaplike instellings wat grootliks te danke is aan Darmstadt se Tegniese Universiteit (Duits: Technische Universität Darmstadt). In 1997 is Darmstadt deur die regering van Hesse met die eretitel "wetenskapstad" vereer (Duits: Wissenschaftsstadt). Die tegniese universiteit en twee Tegniese Kolleges (Duits: Fachhochschulen) het op enige gegewe tyd meer as 30 000 studente en met 'n ongewoon hoë konsentrasie van besighede, navorsingsinstellings en assosiasies vorm Darmstadt 'n geïntegreerde netwerk van kennis. Die hoë persentasie werkgeleenthede in sektore soos navorsing en ontwikkeling is ongeëwenaar in Duitsland.
1.2 Vroeë geskiedenis (tot ongeveer 1600 n.C.)
1.3 Latere geskiedenis (Wêreldoorloë)
5 Wetenskapstad en industrie
So het Darmstadt in 1626 gelyk
Die 'Schlossplatz', die mark reg voor die Kasteel (foto ongeveer 1900). Dit is een van min gebiede wat nog na die Tweede Wêreldoorlog staande gebly het
Die oudste potensiële verwysing is die woord Darmundestat wat uit die 11de eeu dateer, eeue nadat die dorp reeds gevestig was. Daar is verskeie moontlike verklarings vir die naam
'n Moontlike verklaring is dat die dorp die woonplek was van 'n koninklike met die naam Darimund.
Verder word ook versoek om Darmbach as die oorspronklike vorm van die naam te identifiseer. Volgens hierdie teorie was Darmstadt óf die "Stad by Wildbach" (Dam-unda-stat) óf die "Stad by Moorbach" (Darm-unda-stat).
Vroeë geskiedenis (tot ongeveer 1600 n.C.)Wysig
Darmstadt is op 23 Julie 1330 stadsregte gegee deur Graaf Wilhelm I van Katzenelnbogen, alhoewel daar bewyse is dat besetting reeds in die 11de eeu plaasgevind het. Die sanderige heuwels rondom Darmstadt kon nie boerdery ondersteun in die tyd voor industriële bemesting nie, en dit het gekeer dat grootskaalse bevolkingsgroei kon plaasvind totdat die stad in die 16de eeu die hoofkwartier van die Landgraaf van Hesse-Darmstadt geword het.
Latere geskiedenis (Wêreldoorloë)Wysig
Aan die westekant van die stad vloei die Bo-Ryn (Duits: Oberrhein). Aan die suidekant by Darmstadt-Eberstadt is die oorsprong van die Bergstraße-gebied. Die gebied word begrens deur die Rynrivier in die weste en die Odenwald-bergreeks aan die oostekant. Die roete word gekenmerk deur vele klein dorpies wat nog oorspronklike historiese dorpskerne het. Die Bergstraße se klimaat word gemodereer deur Die berge wat aan die westekant van die gebied oefen 'n matigende invloed op die Bergstraße se klimaat uit wat as een van die aangenaamstes in Duitsland beskou word.
Die Odenwaldbergreeks vorm die suidoostelike grens van die stad en noordoos van Darmstadt is die heuwelagtige Messel-gebied (Duits: Messeler Hügelland).
−1,4 −1,3 0,4 4,0 7,7 11,0 13,2 12,2 9,1 5,5 2,6 −0,5
In 2009 bevat Darmstadt ongeveer 140 000 permanente inwoners, waarvan ongeveer 23 000 buitelanders is. Vir hierdie 140 000 inwoners is daar ongeveer 22 000 geboue. As gevolg van die hoë konsentrasie tegnologiese ondernemings, het 20 persent van alle werknemers 'n tersiêre opleiding (meer as dubbeld so veel as die gemiddelde syfer vir die hele Duitsland).
Inwonerontwikkeling tussen 1570 en 2010
Op 1 April 1937 het die inwonertal van Darmstadt vir die eerste keer die 100 000-kerf verbygesteek. Die rede hiervoor is dat Arheilgen en Eberstadt destyds by die stad Darmstadt ingelyf is. Gedurende die Tweede Wêreldoorlog (tussen 1939 en 1945) het die stad 40% van sy bevolking(45 000) verloor. Teen 1953 het die bevolkingsgetal weer die vooroorlogse getal bereik. Die hoogste inwonertal ooit was 142 133 (in 1971). Aan die einde van Junie 2007 was die amptelike syfer 140 347.
31 Des 2007 141 058
31 Des 2010 144 402
30 Jun 2011 147 150
30 Jun 2014 150 298
Darmstadt het 9 woonbuurte. In alfabetiese volgorde is hulle
Mathildenhöhe – voor regs is die Russiese kapel en agter links is die huwelikstoring
Die tuin by Mathildenhohe
Mathildenhöhe is met 180 meter bo seespieël die hoogste plek in Darmstadt. In die 19de eeu was Mathildenhöhe die tuin van die hof van die groothertog en in 1833 is dit in 'n engelse landskap verander. Die tuin is vernoem na Mathilde Karoline Friederike von Wittelsbach, vrou van groothertog Ludwig III. Tussen 1877 en 1880 is daar by Mathildenhöhe 'n waterreservoir gebou wat water aan die ganse Darmstadt voorsien het en in 1897 is die Russiese kapelle by Mathildenhöhe gebou. Mathildenhöhe is in 2021 deur Unesco as wêrelderfenisgebied gelys.
Oranjerie in Darmstadt (suidelike aansig)
Die Oranjerie in Darmstadt is 'n klein kasteel (Duits: Schlösschen) wat deur argitek Louis Remy de la Fosse ontwerp is en gebou was tussen 1719 en 1721. Dit is geleë in die Darmstadt-Bessungen en was oorspronklik gebruik om lemoenbome vanuit die omringende omgewing in wintertye te herberg. Aan die Suidelike kant van die gebou was 'n dubbelverdieping saal gebou wat ook 'n paar vertrekke insluit. Ná die Tweede Wêreldoorlog, toe die stadsteater deur bomme verwoes is, het die Oranjerie as 'n tydelike huisvesting vir die provinsiale teater van Darmstadt gedien. Vandag word die Oranjerie meestal vir konserte en konferensies gebruik. 'n Nabygeleë gebou huisves vandag nog die lemoenbome gedurende die winter maande. In die somermaande word die lemoenbome op die gronde van die Oranjerie tentoongestel.
Die Waldspirale is die naam van 'n residensiële woonkompleks in Darmstadt wat in die 1990's gebou is. Die naam kan letterlik vertaal word as "woudspiraal", wat 'n verwysing is na die algemene plan van die gebou, die feit dat dit 'n groen dak het en die feit dat Darmstadt ook bekend is vir sy ligging in die middel van 'n woud. Dit is ontwerp deur die Oostenrykse kunstenaar Friedensreich Hundertwasser, gebou deur die maatskappy Bauverein Darmstadt en beplan en geïmplementeer deur die argitek Heinz M. Springmann. Die gebou was voltooi in 2000.
Die Schloss van Darmstadt
Die Schloss van Darmstadtis 'n tipe kasteel wat uitsluitlik gebruik was om adelstand te huisves en was nie vir militêre doeleindes gebruik nie. Die kasteel is in Rheinstraße in die huidige middestad geleë, alhoewel dit gedurende Georg I se tyd aan die westekant van die Stad geleë was. Gedurende dié tyd word die kasteel ook as 'n toegang tot die stad gebruik en as gevolg van die grag rondom die kasteel het dit die stad ook tot 'n mate teen indringers beskerm.
Vanaf 1999 vind daar elke jaar gedurende die laaste week van Mei die grootste buitelugkonsert in Darmstadt rondom hierdie kasteel plaas. Die fees word die Schlossgrabenfest genoem. In 2006 het ongeveer 400 000 mense in vier dae hierdie musiekfees bygewoon.
Stolpersteine (Duits vir "struikelblokke", maar verwys ook na fisiese voorwerpe waaroor mens struikel) is 'n projek van Gunter Demnig. Die doel van die projek is om gedenkstene te wees vir dié wat gedurende die Tweede Wêreldoorlog deur die Nazi's gedeporteer en (tot 'n groot mate) doodgemaak is in konsentrasie- of verdelgingskampe. Die gedenkstene is klein steentjies wat ingebou word voor die deure van geboue wat voorheen deur die (meestal) Jode bewoon was. Darmstadt het in 2005 toegetree tot hierdie projek, waaraan ten minste 80 Duitse stede deelneem en daar is tans 45 "Stolpersteine" in Darmstadt.
Net buitekant Darmstadt is die Grube Messel, waar 'n 47 miljoen jaar oue fossiel gevind is wat in 2009 deur wetenskaplikes beskryf is as die moontlike gemeenskaplike voorvader van alle aapspesies en ook die mens. Die fossiel word Ida genoem en is vernoem na die 5-jarige dogter van een van die fossiel se navorsers. Ida toon 'n sterk ooreenstemming met Lemurs, maar ook met aapspesies soos Sjimpansees en die mens. Dit dui gevolglik daarop dat Ida aan die spesie behoort wat bestaan het terwyl die twee takke van mekaar af geskei het en volgens wetenskaplikes kan sy as 'n oertante van die mens beskou word en nie 'n direkte voorvader nie. Die Grube Messel is die eerste natuurlike Unesco-wêrelderfenisgebied in Duitsland.
Wetenskapstad en industrieWysig
In 2009 is Darmstadt se bruto binnelandse pruduk 32 500 Euro per kapita (derde posisie in Duitsland en 13de in Europa).
Die dwelm 'Ecstasy' (chemiese naam: 3,4-methylenedioxymethamphetamine of MDMA) was oorspronklik in Darmstadt gesintetiseer deur die maatskappy Merck deur die chemikus Anton Köllisch. Merck het die dwelm ontwikkel gedurende 'n soeke na 'n stof wat abnormale bloeding kan stop. Op 24 Desember 1912 het Merck aansoek gedoen vir 'n patent wat die sintese van MDMA beskryf.
Volgens meteoroloë van die Duitse weerdiens, kry Darmstadt die meeste son van enige ander stad in Hesse, met 1685,8 ure sonskyn per jaar. Die rede hiervoor is as gevolg van die ligging tussen die Odenwald-woude in die Suide en die Taunus-bergreeks in die Noorde.
Die Goethe-monument in die Herrngarten
Alkmaar, Nederland, sedert 1958.
Troyes, Frankryk, sedert 1958.
Chesterfield, Verenigde Koninkryk, sedert 1959.
Graz, Oostenryk, sedert 1968.
Trondheim, Noorweë, sedert 1968.
Bursa, Turkye, sedert 1971.
Płock, Pole, sedert 1988.
Szeged, Hongarye, sedert 1990.
Gyönk, Hongarye, sedert 1990.
Freiberg, Duitsland, sedert 1990.
Brescia, Italië, sedert 1991.
Saanen-Gstaad, Switserland, sedert 1991.
Uschgorod, Oekraïne, sedert 1992.
Liepāja, Letland, sedert 1993.
Logroño, Spanje, sedert 2002.
San Antonio, Verenigde State, sedert 2017.
↑ 1,0 1,1 "Gemeindeverzeichnis-Online". Besoek op 12 Februarie 2022.
↑ 2,0 2,1 "Alle politisch selbständigen Gemeinden mit ausgewählten Merkmalen am 31.12.2018 (4. Quartal)". Geargiveer vanaf die oorspronklike op 10 Maart 2019. Besoek op 10 Maart 2019.
↑ (de) Technische Universität Darmstadt
↑ (de) www.darmstadt.de: Bildung und Wissenschaft in Darmstadt Geargiveer 27 Februarie 2009 op Wayback Machine
↑ (de) Freundeskreis Stadtmuseum Darmstadt
↑ (de) Darimund, der mythische Gründer Darmstadts Geargiveer 15 Desember 2010 op Wayback Machine
↑ (en) Micronutrient Status in Two Long-Term Trials with Fertilisation Treatments and Different Cropping Systems – Fischer, Meike et al., Institute for Biodynamic Research, Darmstadt
↑ (de) Die Bergstraße se amptelike webblad
↑ (de) Landschaftssteckbrief Beskrywing van die heuwelagtige Messel gebied[dooie skakel]
↑ (de) "Klima Darmstadt – Station Darmstadt (162 m)". Wetterdienst.de. Geargiveer vanaf die oorspronklike op 9 Oktober 2019. Besoek op 19 Junie 2015.
↑ 13,0 13,1 (en) Darmstadt, City of Science broshure
↑ (de) http://redaktion.dafacto.com/imperia/md/content/pdf/wirtschaft/statistik/12.pdf
↑ (de) http://www.statistik-hessen.de/themenauswahl/bevoelkerung-gebiet/regionaldaten/bevoelkerung-der-hessischen-gemeinden/index.html
↑ (de) Statistischer Ueberblick – Statistiese oorsig van die stad se amptelike webwerf Geargiveer 16 Junie 2007 op Wayback Machine
↑ (de) Amptelike webblad van die Mathildenhöhe
↑ (en) "Mathildenhöhe Darmstadt". Unesco. Besoek op 25 Julie 2021.
↑ (de) Amptelike webblad van die Oranjerie
↑ (de) Besienswaardighede van Darmstad – Waltspirale Geargiveer 8 Maart 2009 op Wayback Machine
↑ (de) Besienswaardighede van Darmstad – Schloss Geargiveer 8 Maart 2009 op Wayback Machine
↑ (de) Amptelike webblad van die Schlossgrabenfest
↑ (de) Amptelike webblad van Gunter Demnig se projek
↑ (de) Stolpersteine in Darmstadt[dooie skakel]
↑ (en) Fossil Discovery Is Heralded (en)
↑ (de) Lys van UNESCO eiendomme in Duitsland
↑ (de) Firma E. Merck in Darmstadt (16 Mei 1914). "German Patent 274350: Verfahren zur Darstellung von Alkyloxyaryl-, Dialkyloxyaryl- und Alkylendioxyarylaminopropanen bzw. deren am Stickstoff monoalkylierten Derivaten". Kaiserliches Patentamt. Besoek op 12 April 2009.